Na osnovu člana 36. Zakona o privrednim društvima („Sl.list RCG“ broj 06/02, 17/07, 80/08, 40/10, 73/10, 36/11 i 40/11) i člana 39. Statuta „Luka Kotor“ A.D. broj 0101-1343 od 20.09.2013.godine, Odbor direktora na svojoj XXIX sjednici, održanoj dana 16.05.2014.godine, donio je Odluku o sazivanju:

**REDOVNE SKUPŠTINE AKCIONARA**

**„LUKA KOTOR“ A.D. KOTOR**

Skupština će se održati dana 20. juna 2014. godine, sa početkom u 13 časova u Kotoru, Velika sala Upravne zgrade „Luka Kotor“ A.D., Park Slobode broj 1.

**Dnevni red:**

1. Razmatranje i usvajanje finansijskih iskaza i Izvještaja o poslovanju „Luka Kotor“ A.D. za period 1.01.-31.12.2013.godinu.
2. Razmatranje i usvajanje izvještaja o reviziji finansijskih iskaza za period 1.01.-31.12.2013.godinu.
3. Donošenje odluke o raspodjeli dobiti za 2013.godinu.
4. Izbor revizora za 2014.godinu.
5. Razrješenje članova Odbora direktora u skladu sa članom 42.stav 5. Zakona o privrednim društvima.
6. Izbor članova Odbora direktora.

Pravo prisustva Skupštini akcionara imaju svi akcionari društva. Postupak utvrđivanja identiteta akcionara, odnosno njihovih punomoćnika, vrši se na osnovu lične karte i kopije punomoćja, a počinje u 11 časova na dan i u mjestu održavanja Skupštine. Punomoćja moraju biti ovjerena u skladu sa Zakonom.

Odluke pod tačkama 1.,2.,3.,4.,5. po utvrđenom dnevnom redu donose se većinom glasova prisutnih ili zastupanih akcionara sa pravom glasa (odnosno 206.692 akcija od 413.383 akcija). Odluka pod tačkom 6. dnevnog reda donosi se kumulativnim glasanjem.

Sve dodatne informacije o dnevnom redu i predloženim Odlukama mogu se dobiti svakog radnog dana od 09 do 12 sati na broj telefona 032/325-208.

Materijali sa predlozima Odluka za Skupštinu stavljaju se na uvid akcionarima 20 dana prije održavanja Skupštine na adresi: Park Slobode 1, kancelarija Sekretara društva broj 15. Obavještenja, predlozi odluka i glasački listić su dostupni i na internet stranici: www.portofkotor.com

Akcionari koji svoja prava ostvaruju putem glasačkih listića, dužni su iste dostaviti najkasnije do dana održavanja Skupštine, do 10 časova lično, preporučeno putem pošte ili na mail Sekretara društva dusan.vukasovic@portofkotor.co.me

 Predsjednik

 Dr Nikola Konjević